Domača Naloga

BIOLOGIJA

Zajedavce delimo na notranje in zunanje.

Med notranje zajedavce štejemo:

* Gliste
* Trakulje
* Dirofilarioza
* Praživali

**GLISTE**  
Najbolj razširjeni so askaridi. Gliste so bele barve, dolge 5 - 12 cm, podobne "špagetom". Odrasle gliste izločajo jajčeca, ki pridejo z iztrebki živali v okolje (zelenice, parki, dvorišča, vrtovi, luže…).   
Ljudje (predvsem otroci), ki so v tesnem stiku s psi ali mačkami, lahko ob neprimerni higieni rok zaužijejo jajčeca askaridov. Pri ljudeh se ne razvije odrasla glista, ampak ena izmed razvojnih oblik obmiruje v različnih organih.   
Pri mladi živali, ki zaužije jajčece, se preko več razvojnih oblik (v zapletenem razvojnem krogu v različnih notranjih organih) v črevesju razvijejo odrasle gliste.   
Pri odraslih živalih, ki zaužijejo jajčeca, pa ena izmed razvojnih oblik obstane neaktivna v različnih organih. Pri samcih je ta razvojna oblika nenevarna, pri samicah pa se po 42. dnevu brejosti preko krvnih žil prenese v zarodke.   
Gliste opazimo v iztrebkih živali, če ima žival veliko glist, jih lahko tudi izbruha. Ob močni invaziji z glistami se lahko pojavi napet trebuh, neješčnost, bolečine v trebuhu, lahko pa tudi zastrupitev z iztrebki glist (toksini-strupi)-živčni krči in pogin.   
Za odpravljanje glist imamo na voljo več preparatov, v obliki tablet, paste, sirupa, injekcij, kapljic za na kožo, ipd. Samici, ki jo bomo parili, damo tablete pred paritvijo. Mladičem dajemo prvič pasto pri 2 tednih potem pri 4 tednih in 6 tednih ter pred prvim cepljenjem-pri 8 tednih. Vedno moramo istočasno odpravljati zajedavce tudi psici.   
Vsaki živali, ne glede na starost, moramo odpraviti notranje zajedavce pred cepljenjem, lahko preventivno ali pa po predhodni preiskavi blata.

TrakuLlje

Protozoji so mikroskopsko majhni paraziti, ki imajo pomembno mesto med povzročitelji zajedavskih bolezni pri psih in mačkah. Najbolj razširjena sta isospora species in giardia species.

**DIROFILARIOZA**  
To je bolezen, ki jo povzroča srčna glista imenovana Dirofilaria immitis, prenašalec bolezni pa je komar. Življenjski krog gliste je razmeroma zapleten. Odrasli osebki, ki živijo v desni polovici srca in v večjih krvnih žilah, ki povezujejo srce in pljuča, izločajo drobne ličinke, ki jih imenujemo mikrofilarije. Le te čakajo v krvnem obtoku na vmesnega gostitelja (komarja), ki jih posrka skupaj s krvjo. Ko komar okužen z ličinkami piči naslednjo žrtev, se ličinke preselijo v kožo novega gostitelja. V organizmu nato poteka nadaljnji razvoj parazita in približno po dveh mesecih se razvojne oblike pojavijo v krvnem obtoku. Celoten razvoj od pika komarja pa do odraslega osebka traja več mesecev.   
Odrasle gliste zaradi številčnosti in velikosti (lahko dosežejo velikost do 35 cm) povzročajo razširitev srca in žil ter tudi zamašitve le teh. Zaradi oteženega pretoka krvi iz srca v pljuča se pojavijo naslednji znaki: neješčnost, hujšanje, apatičnost, kašelj ter nabiranje tekočine v trebuhu. Razvojne oblike gliste pa krožijo po krvi in jih lahko v izjemnih primerih najdemo v koži, kjer povzročajo srbež z gnojnimi mehurčki.   
Zdravljenje bolezni je v začetnem stadiju uspešno, kasneje pa težavno in večinoma neuspešno. Zato je izredno pomembna uporaba sredstev za preprečevanje bolezni pri živalih, ki potujejo v mediteransko območje, kjer je bolezen najbolj razširjena.   
Za preprečevanje bolezni uporabljamo preventivna sredstva v obliki sirupa, tablet ali kapljic, ki jih pokapamo na kožo živali.